Et voldsomt røveri ramte Smukfest onsdag, da en en 17-årig dreng fra Skanderborg blev udsat for røveri, efter han havde forladt campingpladsen KærligHeden.

Det skriver Lokalavisen Skanderborg.

Drengen var på vej i retning mod festivalpladsens toiletter, da han pludselig fik et skulderklap og blev væltet forover, hvor han skadede en finger og albuen.

Herefter holdt fire gerningsmænd drengen nede, mens de gennemrodede hans taske, som han havde på ryggen, uden at finde noget, de kunne stjæle.

I den 17-årige drengns lomme fandt de fire gerningsmænd dog 1000 kroner, en pakke cigaretter og en mobiltelefon, som de senere smed fra sig, da de fandt ud af, at den krævede kode, skriver Lokalavisen Skanderborg.

Derefter forlod røverne stedet.

De fire gerningsmænd beskrives som afrikansk af afstamning og 180-190 centimeter høje.